En 24-årig kvinde blev tirsdag klokken 11.34 ramt af en knallert på Nordvej i Frederikshavn. Knallerten blev kørt af en mand, der er født i 1963. Påkørslen skete i forbindelse med en overhaling, hvor knallertkøreren mistede herredømmet over sin knallert og kørte ind i cyklisten. Begge er efterfølgende blevet kørt på hospitalet, og cyklisten har fået et åbent brud på benet, fortæller Poul Fastergaard, der er vagtchef ved Nordjyllands Politi. - Det er uvist, hvad der er sket, udover at knallertkøreren har mistet herredømmet. Nu skal en afhøring af parterne føre til en videre efterforskning af sagen, siger Poul Fastergaard.

Referat:
En knallertkører mistede tirsdag middag herredømmet og ramte en kvindelig cyklist, der pådrog sig et åbent benbrud.